hotchpotch/miracl-hf-unified huggingface dataset:
The Kindness of Strangers (Heroes)
"The Kindness of Strangers" ni sehemu ya nne ya msimu wa pili wa tamthilia ya ubunifu wa kisayansi inayorushwa hewani na TV ya NBC - "Heroes". Ilianza kurushwa hewani kwa mara ya kwanza mnamo tar. Oktoba 15, 2007. Kipengele hiki kinamtambulisha Monica Dawson kwa mara ya kwanza. Uhusika ambao ulichezwa na Dana Davis, ambaye alijiunga kama mshiriki mkuu.
Nathan Petrelli anatembelea watoto zake shuleni kwao. Anawaambia ya kwamba bibi yao (Angela Petrelli) amelazwa hospitali. Alipomtembelea mama'ke akiwa na Matt Parkman, amekiri ya kwamba yeye ndiye aliyehusika na kumsukuma Kaito Nakamura nje ya ghorofa. Matt, hata hivyo, anasoma mawazo yake na kumshauri Nathan ya kwamba alichokiri ni cha uwongo.
Anamwonesha Nathan picha ya Angela na Kaito iliyochorwa kwa mstari mwekundu na Nathan anampa Matt picha yenye orodha kamili ya watu waliohusika na kina Company. Picha ina-mwonesha Daniel Linderman, akiwa na wazazi wote wa Nathan (Angela na Arthur), Bosi wa Mohinder Suresh Bob, Charles Deveaux, Kaito Nakamura, na watu wawili wasiojulikana, wanawake watatu wasiojulikana na mwanaume mmoja ambaye Matt alimtambua kama baba'ke, Maury.
Makabila ya Gabon
Nchini Gabon kunayo makabila mengi. Kabila kubwa zaidi ni Wafang, na mengine ni Wapunu, Wamyene, Washira na Wamahongwe.
Waxhosa
Waxhosa ni moja miongoni mwa makabila ya Afrika Kusini. Wako mnamo milioni 8 na lugha yao ni Kixhosa.
Watu maarufu wengi kutoka Afrika Kusini walikuwa wa kabila hilo wakiwemo Nelson Mandela na Thabo Mbeki
Kikamba
Kikamba ni lugha ya Kibantu inayozungumzwa na kabila la Wakamba, wanaoishi nchini Kenya. 
Wasemaji wa lugha hiyo ni kama milioni 4 na wako hasa katika eneo la Ukambani, Mkoa wa Mashariki wa Kenya.
Kikamba kinafanana sana na lugha nyingine za Kibantu kama Kikikuyu, Kimeru, na Kiembu
Fight or Flight (Heroes)
"Fight or Flight" ni sehemu ya tano ya msimu wa pili wa tamthilia ya ubunifu wa kisayansi inayorushwa hewani na TV ya NBC - "Heroes". Ilianza kurushwa hewani kwa mara ya kwanza mnamo tar. 22 Oktoba, 2007. Kipengele hiki kinamwoneshe Bi. Elle kwa mara yake ya kwanza katika mfululizo huu. Uhusika ulichezwa na Kristen Bell, alitengenezwa akiwa kama mshiriki wa kawaida katika mfululizo huu. David Anders (Takezo Kensei) pia amecheza kama mshiriki wa kawaida kuanzia katika kipengele hiki.
Wakati Peter Petrelli anayaweka sawa maisha yake mapya na Bi. Caitlin, binti mdogo aliyejulikana kwa jina la Elle – mara anaonekana kuwa na uwezo wa kuvuta nguvu za umeme katika mikono yake – akimtafuta Peter katika magati ya Cork. Kwa roho mbaya ya Will, akamwelekeza mdada huyo katika baa moja maarufu "Wandering Rocks Pub". Kwa bahati nzuri Ricky anapata habari za kwamba kuna mtu anamtafuta Peter na kumwambia Peter aende kujificha katika nyumba ya Caitlin, ana-kataa suala la kumshughulikia Elle kivyake-vyake. Wakiwa kwa Caitlin, Peter anaamua kufungua kile kisanduku, na kukuta vitu vingine ikiwa ni pamoja na pasipoti yake, tiketi ya ndege kutoka mjini New York hadi Montreal, na picha yake yeye na Nathan (ambaye hamtambui).
The Line (Heroes)
"The Line" ni sehemu ya sita ya msimu wa pili wa tamthilia ya ubunifu wa kisayansi inayorushwa hewani na TV ya NBC - "Heroes". Ilianza kurushwa hewani kwa mara ya kwanza mnamo tar. 29 Oktoba, 2007 huko nchini Marekani.
Peter anaamua kufuatilia ule mchoro na tiketi hadi mjini Montreal, na Caitlin ana-ng'ang'ania waende wote na Peter kwa minajili ya kutaka kulipiza kisasi cha kifo cha kaka yake, Ricky.
Claire anajaribu kujiunga na kikosi cha ukuu-wa-ushabiki, ambapo alibwagwa kwa makusudi na Debbie, licha ya kuwa mgombea bora. West anamshawishi Claire kumdhalilisha Debbie hivyo basi ataweza kutumia ukuu wa ushabiki kama kificho cha mahusiano yao.
Debbie anapiga vinywaji na washabiki wenzake huku Claire akija na kumuomba waongee kidogo faragha. Baada ya Debbie kukataa kwa mara ya pili kumruhusu Claire kujiunga na kikosi, West anatokea akiwa anatembea na ski huku akificha uso wake na kumchukua Claire, kambwaga chini na kujifanya kamuua. Debbie kala kona huku West akimkimbiza.
Lemuri-panya
Lemuri-panya (kutoka Kiingereza: mouse lemur) ni spishi za lemuri wa jenasi "Microcebus" katika familia Cheirogaleidae. Kama lemuri wote wanatokea Madagaska tu. Urefu wa jumla wa kichwa, mwili na mkia ya lemuri-panya ni chini ya sm 27, kwa hivyo wao ni wadogo kuliko primates wote. Hukiakia usiku na hula arthropodi, vertebrati wadogo, vinyaa vya wadudu, ambo la miti, matunda, maua na mbochi, na majani na matumba pia kufuatana na majira.
Out of Time (Heroes)
"Out of Time" ni sehemu ya saba ya msimu wa pili wa tamthilia ya ubunifu wa kisayansi inayorushwa hewani na TV ya NBC - "Heroes". Ilianza kurushwa hewani kwa mara ya kwanza mnamo tar. 5 November 5, 2007.
Wakati kipengele hiki kinaanza, Takezo Kensei anamfunga Hiro katika ubao, huku sura ikitazama katika moshi ya afyuni, unamzuia Hiro asiweze kutumia vipawa vyake. Whitebeard amempa ofa Kensei kwa chochotea anachotaka ili amkamate Hiro na aongoze jeshi lake vilevile. Amechagua kutawala nusu ya Japan na kumchukua Yaeko akiwa kama binti wake mfalme. Muda mfupi baadaye, wakati walinzi wao wamevurugwa, Yaeko akajiachia huru na kutoa ile afyuni kwa Hiro.
Wakati walinzi wamerudi, Hiro anatumia nguvu yake mpya aliyoipata na kuongeza kulipua ile afyuni kwa haraka zaidi, anayeyuka kutoka eneo lile akiwa na Yaeko, na baba wa Yaeko akimweka katika sehemu ya usalama. Baadaye usiku, amejipenyeza katika jeshi la White Beard kwa lengo la kutaka kulipua silaha zake zote, huku akijikuta Kensei anamsubiria kwa hamu. Ijapokuwa Hiro bado alikuwa na imani nae, Kensei anamvamia Hiro, anamtolea upanga ili apigane. Katika mapigano, taa ikaanguka chini na moto ukaanza kupamba hadi katika eneo lenye milipuko.
Wanagundua wapo katika hatari ya kufa, Hiro anampa mkono wake Kensei ili watoroke, kitendo ambacho Kensei alikataa. Amebaki kuwa hana jinsi, Hiro anajiondokea zake kabla mambo hayajawa mabaya katika hema lile kisha anaokota kofia ya Kensei ikiwa imeharibiwa vibaya na mlipuko wa moto. Alivyokutana na Yaeko, anaonya kwamba katika jaribio la mwisho la Kensei, ilimbidi akate moyo wake kwa ajili ya kuokoa maisha ya kipenzi cha na Japani yote. Hiro anatambua ya kwamba ina mlazimu kurudi katika muda wake, na kwa mabusu ya mwisho mwisho, kenda zake!.
Four Months Ago...
"Four Months Ago..." ni sehemu ya saba ya msimu wa pili wa tamthilia ya ubunifu wa kisayansi inayorushwa hewani na TV ya NBC - "Heroes". Kipengele hiki kilitungwa na mwanzilishi/matayarishaji mtendaji wa mfululizo huu Tim Kring na kuongozwa na mtayarishaji mtendaji Greg Beeman. lianza kurushwa hewani kwa mara ya kwanza mnamo tar. 12 Novemba, 2007. Kipengele hiki kinaelezea kile kilichotokea miezi minne baina ya msimu miwili ya mwanzo.
Peter anakumbana na Adam Monroe katika jengo moja hivi huko mjini Montreal. Adam anamsaidia Peter kurudisha kumbukumbu zake kwa nguvu yake ya kujiponya kwa kumfikiria ndugu yake , Nathan. Peter anapata kumbukumbu za kuja na kutoka za miezi mienzi iliyopita wakati Nathan anapaa na Peter anayemwekamweka juu ya anga ya Jiji la New York. Nathan aliendelea kuwa mwoga kadiri hali ya mlipuko ilivyozidi kuwa mbaya zaidi, na Peter akajitoa mikononi mwa kaka'ke, akitambua ya kwamba atamuua iwapo atalipuka.
Peter analipika, lakini anapaa tena kuja kumuokota Nathan kabla hajafika ardhini na kufa. Peter anamchukua Nathan aliyejeruhiwa vibaya mno hadi katika hospitali ya karibu, lakini baadaye anatwaliwa na Elle na Bob. Wanamchukua Peter hadi katika maangalizi ya kina Kampani na kumpa ahadi za kumtunza na kutibu nguvu zake, hivyo ataacha kuwa tishio kwa hao wanaomzunguka.
Cautionary Tales
"Cautionary Tales" ni sehemu ya saba ya msimu wa pili wa tamthilia ya ubunifu wa kisayansi inayorushwa hewani na TV ya NBC - "Heroes". lianza kurushwa hewani kwa mara ya kwanza mnamo tar. 19 Novemba, 2007.
Familia ya Kina Bennet kuendeleza mbio kama kawaida yao, lakini Claire anakataa. Noah anajitia kumlazimisha, lakini Sandra anaingilia kati na kughairisha safari hadi usiku wake. Claire anaweka ujumbe wa kumtaka radhi West ("SORRY"), ambaye anatokea juu wakati anapaa na kukutana na Claire. Anamshutumu kwa kufanya kazi na baba'ke ili kumchungua yeye na kukataa katakata kumwamini Claire kwa vile anaamini ya kwamba hayo anayoyafanya si kweli ni maigizo tu.
Muda huohuo, Mohinder na Bob wanajadiliana kuhusu mpango wa kumtekanyara Claire; Bob anakubaliana na matakwa ya Mohinder, lakini pia anadai ya kwamba Suresh ana hitaji mtu ambaye anaweza kutekeleza." anamtambulisha mwenzi wa Mohinder – ambaye ni binti wa Bob Elle.
Lemuri Kibete
Lemuri kibete (kutoka Kiingereza: dwarf lemur) ni spishi za lemuri wa jenasi "Cheirogaleus" katika familia Cheirogaleidae. Kama lemuri wote wanatokea Madagaska tu. Lemuri hawa ni wakubwa kuliko lemuri-panya lakini wadogo kuliko lemuri wote wengine. Urefu jumla, pamoja na mkia, ni sm 35-45. Huenda katika matabaka ya chini ya uoto wa misitu ya Madagaska ya Mashariki. Hula matunda na maua hasa na husaidia uchavushaji wa mimea fulani. Wakati wa majira ya baridi hulala kwa kiwewe katika matundu ya miti kwa muda wa miezi minne hadi mitano. Hudunduliza mafuta katika sehemu ya mkia wanayoyatumia wakati wa vipindi vya upungufu wa chakula.
Truth &amp; Consequences
"Truth & Consequences" ni sehemu ya kumi ya msimu wa pili wa tamthilia ya ubunifu wa kisayansi inayorushwa hewani na TV ya NBC - "Heroes". Ilianza kurushwa kuanzia tar. 26 Novemba, 2007. Katika kurushwa kwake kwa mara ya kwanza, ilipokea watazamaji milioni 11.89.
Peter Petrelli na Adam Monroe wanamsaka Victoria Pratt (Joanna Cassidy) huko mjini Searsmont, Maine, ili kujua wapi walificha Shanti virus. Pale alipoona Peter yupo pamoja na Adam, anapiga risasi kwa wote wawili huku akijiandaa kumuangamiza Adam moja kwa moja, hadi Peter alivyomzimisha. Alipopata fahamu, Peter anasoma mawazo ya Vicky na kugundua kirusi cha Shanti kimetunzwa huko mjini Odessa, Texas. Pratt anajaribu kumtandika risasi Peter, lakini Adam anapandisha mzuka na kumuua Pratt.
Claire Bennet na familia yake wanatembelewa na Bob, ambaye anawapa kile anachodai ni majivu ya Noah Bennet. Bob anampa kazi binti yake, Elle, ya kumwangalia Claire. Claire anamzingua Elle na kutishia kupuliza firimbi ya kutoa ukweli mbele ya hadhara juu ya kina Company.
Bob na Mohinder Suresh wanarumbana juu ya matumizi ya damu ya Claire ili kumfufua Noah. Damu ya Claire imeisadia damu ya Mohinder kutengeneza tiba ya kirusi tena. Mohinder kisha anamsisitizia Bob ya kwamba wasaidiane kuangamiza vyanzo vyote vya utengenezaji wa virusi hivyo.
Powerless (Heroes)
"Powerless" ni sehemu ya 11 na ya mwisho ya msimu wa pili wa tamthilia ya ubunifu wa kisayansi inayorushwa hewani na TV ya NBC - "Heroes" na sehemu ya therathini-na-nne ya jumla ya sehemu zote. Ilitungwa na mtarishaji-mwenza Jeph Loeb na imeongozwa na mtayarishaji mkuu Allan Arkush. Kipengele hiki kilianza kurushwa hewani kwa mara ya kwanza mnamo tar. 3 Desemba, 2007 ikiwa kama hitimisho la mtiririko wa hadithi "Volume 2: Generations". Pia ilikuwa sehemu ya mwisho ya "Heroes" ambayo ilikuwa tayari ishakuwa hewani kabla ya 2007–2008 Writers Guild of America strike, and acted as the season finale pending the resolution of the dispute.
Mtitiriko mkuu wa hadithi ya kipengele inahusisha Peter Petrelli (Milo Ventimiglia) na harakati za Hiro Nakamura (Masi Oka) kuzuia kutolewa kwa kirusi cha Shanti, Sylar nae (Zachary Quinto) na jaribio lake la kurudisha vipawa vyake. Mwisho wa kipengele hiki tunapata muhtasari wa matukio yajayo katika toleo la tatu, "Villains", ambalo linahusisha kipande cha Sylar akionenakana kupata nguvu zake upya.
Awali, virusi vilitakiwa viachiwe, na Tim Kring kasema ya kwamba inatakiwa icheze sehemu kubwa katika Toleo la 3. Kring alisema ya kwamba mwisho wa ilibidi uandikwe upya kwa vile walikuwa hawajui lini kipindi hiki kitarudi tena hewani, na walitaka kuhakikisha kwamba wanakaza kila mahali palipolegea. "Powerless" ilitazamwa na Wamarekani milioni kumi na moja na ilipokea tahakiki njema kutoka kwa wataalamu wa utahikiki.
Peter Petrelli (Milo Ventimiglia) na Adam Monroe (David Anders) wanavunja katika kiwanda cha Primatech huko mjini Odessa ili waweze kuangamiza kirusi cha Shanti, ugonjwa wa kutishia maisha ambao unazuia wanadamu wasiweze kutumia vipawa vyao, hatimaye na kupelekea vifo vyao. Nathan Petrelli (Adrian Pasdar) na Matt Parkman (Greg Grunberg) wanatambua mahali virusi ipo kutoka kwa Angela Petrelli (Cristine Rose).
Peter anatumia nguvu zake kulazimisha kufungua kuba (vault) kwa nguvu, na kujikuta akipambana na Hiro Nakamura (Masi Oka) na Matt. Nathan anatokea na kumshawishi Peter ya kwamba Adam ndiye anayejaribu kuviachia huru hivyo virusi, na si mpango wa kuviangamiza. Adam, tayarisha keshavitia mkononi virusi, kaviachia vianguke kabla hata Hiro hajaondoka nae.
Peter anaingia katika kuba kwa muda mwafaka na kudaka kirusi kwa kwa kutumia uwezo wa mawazo yake na kisha kuangamiza virusi hivyo kwa kutumia nyuklia ya mikono yake. Hiro kamtia Adam mahali ambapo "hatoweza kujeruhi mtu yeyote tena", ndani ya jeneza katika eneo la makaburi ya Japani.
Baada ya Monica Dawson (Dana Davis) kukamatwa na wahuni wa mtaani, Micah Sanders (Noah Gray-Cabey) anaelekea kwa mama'ke Niki (Ali Larter) kuomba msaada. Licha ya ukweli wa kwamba Niki hana tena nguvu zake kwa kutokana na virusi, anakubalia kusaidia. Wanafuata alama za GPS zinatokana na simu ya mkononi ya Monica na kumkuta katika jumba moja lililotelekezwa.
Kafungwa mikono na jengo hilo linaungua pembeni mwake. Anatumia kile kilichobakia katika nguvu zake, Niki anafanikiwa kumsaidia Monica kutoroka, lakini nguvu zake zinaisha na hatimaye anashindwa kujisaidia huku jengo likilipuka.
Angela Petrelli
Angela Petrelli (jina kabla ya ndoa ni Shaw), imechezwa na Cristine Rose, ni jina la kutaja uhusika wa tamthilia ya "Heroes" kupitia televisheni ya NBC. Huyu ni mama wa Nathan na Peter Petrelli. Uhusika huu unatokana na uhusika wa Angela Lansbury - Mrs. Iselin katika filamu ya "".
Katika hali zote mbili, uhusika mkuu huu mwenye ajenda ya siri na matamanio makubwa ya kumfanya awe rais kwa gharama yoyote ile. Ana kipawa cha kuona mustakabali na yale yote yaliyopita kwa kutumia ndoto tu, na pia ana uwezo wa kuingia na kurubuni ndoto za watu wengine. Hili halikujulikana hadi kipindi hiki kilipofika katika msimu wa tatu. Angela alicheza kama adui mkubwa katika mfululizo huu.
Siku ya watenzi wote
Siku ya watenzi wote ni kitabu kilichoandikwa na Shaaban bin Robert. Kimeandikwa mwaka wa 1961 muda mfupi kabla ya uhuru wa nchi ya Tanzania tu, na kinahusu mambo ya kimapinduzi.
Tuzo ya Sao Paulo ya Fasihi
Tuzo ya Sao Paulo ya Fasihi () ni tuzo ya fasihi ya Kibrazili ambayo hutolewa kwa ajili ya riwaya zilizotungwa kwa lugha ya Kireno na kuchapishwa nchini Brazil. Tuzo hii ilianzishwa mnamo mwaka wa 2008 na Waziri wa Utamaduni wa Jimbo la São Paulo. Ijapokuwa si la kale sana kama jinsi zilivyo tuzo zingine za fasihi huko nchini Brazili kama Prêmio Machado de Assis.
Tuzo hii ya São Paulo imechupukia haraka zaidi na kupata sifa kubwa mno. Kwa mfano, mwaka wa 2011, kulikuwa na mawasilisho 221 kwa ajili ya ugawaji wa tuzo.
The Second Coming (Heroes)
"The Second Coming" ni jina la kutaja sehemu ya kwanza ya msimu wa tatu wa tamthilia ya ubunifu wa kisayansi inayorushwa hewani na televisheni ya NBC, "Heroes", na sehemu ya therathini-na-tano kwa hesabu ya sehemu zote. Kipengele hiki kilitungwa na mwanzilishi na mtayarishaji mkuu wa mfululizo huu Tim Kring na kuongozwa na matayarishaji mtendaji Allan Arkush. Ilianza kurushwa kwa mara ya kwanza mnamo tar. 22 Septemba, 2008, ukiwa kama ndiyo mwanzo wa mtiririko wa hadithi ya "Villains".
Kipengele hiki kinaanza na miaka minne ya baadaye. Peter, mwenye kovu katika sura yake, anakimbizwa na kisha kuingia katika jumba la ndege. Claire anajaribu kumpiga risasi, lakini Peter anasimamisha wakati na kutorokea katika siku ya sasa, akichukua silaha ya Claire na yeye.
Katika mkutano wa Nathan na vyombo vya habari, Peter-Mustakabali anampiga risasi Nathan, kama jinsi ilivyoonekana kwenye "Powerless". Peter-Mustakabali baadaye anamkimbiza Nathan hospitalini, ambapo Nathan anakufa. Muda mfupi baadaye, Nathan anaamka, inapelekea amini ya kwamba Mungu amempa fursa nyingine katika maisha.
Nathan baadayea anatembelewa na Mr. Linderman, inampelekea kuamini ya kwamba Linderman ilikuwa sababu ya yeye kupona. Gavana wa New York anamwangalia Nathan kwenye televisheni, na kutoa habari kwa mwanamke aliye lala nae: Tracy, mwanamke ambaye anafanana kabisa na Niki. Anamwambia mwanamama huyo ya kwamba amepata kile ambacho alikuwa anakitafuta.
Lemuri-mwanzi
Lemuri-mwanzi (kutoka Kiingereza: bamboo lemur) ni spishi za lemuri wa jenasi "Hapalemur" na "Prolemur" katika familia Lemuridae. Kama lemuri wote wanatokea Madagaska tu. Wana manyoya kijivu hadi kahawia. Urefu wa mwili ni sm 26-46 na mkia una urefu sawa au mrefu zaidi. Lemuri-mwanzi mkubwa ni sm 40-50 na ana uzito wa kg 2-2.5. Hula machipukizi, majani na gale za miwani hasa, na pengine nyoga, maua na matunda.
Lemuri-ukosi
Lemuri-ukosi (kutoka Kiingereza: ruffed lemur) ni spishi za lemuri wa jenasi "Varecia" katika familia Lemuridae. Kama lemuri wote wanatokea Madagaska tu. Jina lao linatoka kwa ukosi wa manyoya kuzunguka shingo yao. Rangi yao ni kahawianyekundu au nyepe na nyeusi. Spishi hizi ni lemuri wakubwa kuliko wote wengine wa familia hii (urefu wa mwili: sm 43-57, na uzito: kg 3-4). Hula matunda na mbochi, na husaidia kutawanya mbegu za miti.
Purim
Purim (פּוּרִים, "Pûrîm", yaani bahati, kutoka neno "pur", kuhusiana na Kiakadi "pūru") ni sherehe ya kila mwaka ya Wayahudi.
Inaadhimishwa katika tarehe 14 ya mwezi wa Kiyahudi wa Adar, au tarehe 15 sehemu fulanifulani.
Sikukuu hiyo inafanya ukumbusho wa wokovu wa taifa la Israeli lililokabili maangamizi ya kimbari ya halaiki katika dola la Uajemi.
Kadiri ya Kitabu cha Esta, njama hiyo ilishindikana hasa kwa juhudi wa huyo Esta aliyebahatika kuwa malkia wa dola hilo wakati huo.
Fransisko Blanco
Fransisko Blanco alikuwa padri wa shirika la Ndugu Wadogo Pekupeku kutoka Hispania na mmisionari aliyefia dini Japani (+1597).
Anaheshimiwa na Kanisa Katoliki kama mtakatifu mfiadini.
Sikukuu yake na ya wafiadini wenzake huadhimishwa kila mwaka tarehe 6 Februari.
Martino wa Kupaa
Martino wa Kupaa (1566 au 1567 - 1597) alikuwa padri wa shirika la Ndugu Wadogo Pekupeku kutoka Hispania na mmisionari aliyefia dini Japani .
Anaheshimiwa na Kanisa Katoliki kama mtakatifu mfiadini.
Sikukuu yake na ya wafiadini wenzake huadhimishwa kila mwaka tarehe 6 Februari.
Fransisko wa Mt. Mikaeli
Fransisko wa Mt. Mikaeli alikuwa bradha wa shirika la Ndugu Wadogo Pekupeku kutoka Hispania na mmisionari aliyefia dini Japani (+1597).
Anaheshimiwa na Kanisa Katoliki kama mtakatifu mfiadini.
Sikukuu yake na ya wafiadini wenzake huadhimishwa kila mwaka tarehe 6 Februari.
Gonzalo Garcia
Gonzalo Garcia (1556 - 1597) alikuwa bradha wa shirika la Ndugu Wadogo Pekupeku kutoka India na mmisionari aliyefia dini Japani .
Anaheshimiwa na Kanisa Katoliki kama mtakatifu mfiadini. Ni wa kwanza kutangazwa kati ya wazaliwa wa India.
Sikukuu yake na ya wafiadini wenzake huadhimishwa kila mwaka tarehe 6 Februari.
Filipo wa Yesu
Filipo wa Yesu (1572 - 1597) alikuwa bradha wa shirika la Ndugu Wadogo Pekupeku kutoka Meksiko na mmisionari aliyefia dini Japani .
Anaheshimiwa na Kanisa Katoliki kama mtakatifu mfiadini.
Sikukuu yake na ya wafiadini wenzake huadhimishwa kila mwaka tarehe 6 Februari.
Yohane Yosefu wa Msalaba
Yohane Yosefu wa Msalaba (Ischia, 15 Agosti 1654 - 5 Machi 1734), alikuwa padri wa shirika la Ndugu Wadogo Pekupeku kutoka Italia aliyependa sana ufukara.
Anaheshimiwa na Kanisa Katoliki kama mtakatifu. Kwanza alitangazwa mwenye heri mwaka 1789, halafu mtakatifu mwaka 1839 na Papa Gregori XVI.
Yohane Wall
John Wall (1620 - 22 Agosti, 1679), alikuwa padri wa shirika la Ndugu Wadogo Warekoleti aliyefia dini ya Ukristo huko Uingereza, alipouawa baada ya kukamatwa wakati wa kuadhimisha Misa kwa siri.
Anaheshimiwa na Kanisa Katoliki kama mtakatifu mfiadini. Kwanza alitangazwa mwenye heri na Papa Pius XI mwaka 1929, halafu mtakatifu na Papa Paulo VI tarehe 25 Oktoba 1970.
Salvatore wa Horta
Salvatore wa Horta ni jina la kitawa la Salvador Pladevall i Bien (Santa Coloma de Farners, Girona, Hispania, Desemba 1520 - Cagliari, Italia, 1567), alikuwa bradha wa shirika la Ndugu Wadogo Wareformati anayejulikana kwa kufanya miujiza mingi ajabu (inasemekana milioni moja).
Anaheshimiwa na Kanisa Katoliki kama mtakatifu.
Nikola Pieck
Nikola Pieck (29 Agosti 1534 - 9 Julai 1572), alikuwa padri wa shirika la Ndugu Wadogo aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum.
Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867.
Jeromu wa Weert
Jeromu wa Weert (1522 - 1572), alikuwa padri wa shirika la Ndugu Wadogo aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum.
Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867.
Teodoriko van der Eem
Teodoriko van der Eem (1502 hivi - 1572), alikuwa padri wa shirika la Ndugu Wadogo aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum.
Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867.
Nikasi wa Heeze
Nikasi wa Heeze (1522 - 1572), alikuwa padri wa shirika la Ndugu Wadogo aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum.
Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867.
Wilehadi wa Denmark
Wilehadi wa Denmark (1482 - 1572), alikuwa padri wa shirika la Ndugu Wadogo kutoka Denmark aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum.
Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867.
Godefrid wa Melveren
Godefrid wa Melveren au Godfried of Mervel (1512 - 1572), alikuwa padri wa shirika la Ndugu Wadogo aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum.
Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867.
Antoni wa Weert
Antoni wa Weert (1523 - 1572), alikuwa padri wa shirika la Ndugu Wadogo aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum.
Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867.
Antoni wa Hoornaert
Antoni wa Hoornaert (+ 1572), alikuwa padri wa shirika la Ndugu Wadogo aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum.
Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867.
Fransisko wa Roye
Fransisko wa Roye (1549 - 1572), alikuwa padri wa shirika la Ndugu Wadogo aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum.
Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867.
Petro wa Assche
Petro wa Assche (1530 - 1572), alikuwa bradha wa shirika la Ndugu Wadogo aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum.
Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867.
Korneli wa Wijk-bij-Durstede
Korneli wa Wijk-bij-Durstede (1548 - 1572), alikuwa bradha wa shirika la Ndugu Wadogo aliyefia imani ya Kikatoliki huko Uholanzi pamoja na wenzake 18 maarufu kama Wafiadini wa Gorkum.
Anaheshimiwa na Kanisa Katoliki kama mtakatifu mfiadini. Kwanza alitangazwa na Papa Klement X kuwa mwenye heri tarehe 24 Novemba 1675, halafu mtakatifu na Papa Pius IX tarehe 29 Juni 1867.
Lemuri-spoti
Lemuri-spoti (kutoka Kiingereza: sportive lemur) ni spishi za lemuri wa jenasi "Lepilemur", jenasi pekee ya familia Lepilemuridae. Kama lemuri wote wanatokea Madagaska tu. Lemuri hawa ni wakubwa kiasi na wana manyoya kahawiakijivu kuelekea mekundu mgongoni na meupenjano chini. Urefu wa mwili wao ni sm 30-35 na mkia una urefu sawa. Uzito wao ni hadi g 900. Wana safu ya seli kama kioo (tapetum lucidum) mbele ya retina inayoakisi mwanga, kwa hivyo macho yao yana mng'ao (eyeshine). Hula majani hasa.
David Villa
David Villa Sánchez (amezaliwa mahali pa Tuilla, Langreo, tarehe 3 Desemba, 1981) ni mchezaji wa mpira Mhispania, ambaye kwa sasa anacheza kama mshambuliaji katika Club Atletico de Madrid.
Msimu wa 2001/2002 alifanya mechi yake ya kwanza katika timu ya kwanza ya Real Sporting Gijon ambapo alicheza misimu miwili kamili katika mgawanyiko wa pili wa Ligi ya Hispania. Yeye alielezea juu ya timu ya kufunga mabao 39 katika mechi 78 na Real Zaragoza saini yake kwa ajili ya msimu wa 2003/2004, na yeye alicheza michezo 73, na kufunga mabao 31 katika misimu miwili, ambayo aliwahi kimataifa ya kwanza kama lugha ya Kihispaniola.
Msimu wa 2005/2006 alikuja dhidi ya Valencia timu CF kulipwa kwa kifungu yao ya huduma ya mkataba wake milioni 12. Katika msimu wake wa kwanza katika timu ya Valencia aliishi hadi matarajio kama alifunga mabao 25, ni wa pili katika nyara Pichichi kwa lengo moja kutoka Samuel Eto'o. msimu kubwa alifanya hivyo kwa bidii na kuwa moja ya waalikwa na Luis Aragonés kushiriki katika Kombe la Dunia pamoja na Hispania.
Tarehe 19 Mei 2010, FC Barcelona alithibitisha kutiwa saini yake. idadi ya uhamisho ilifikia milioni 40. [4] [5]
Mei 2011 alishinda Ligi ya Mabingwa katika Wembley kwa kumpiga Manchester United 3-1, kwa bao lake katika fainali [6].
Katika mechi yake ya kwanza katika Klabu Bingwa Duniani soka (2011) dhidi ya Al-Sadd wa Qatar SC, Desemba 15, 2011, ilileta mpasuko muundi katika mguu wake wa kushoto. [7]
Kabla ya kuanza kwa msimu wa 2013/14, FC Barcelona mchezaji Mhispania kuhamishiwa Atletico Madrid kwa gharama ya upeo wa 5,100,000, kuenea zaidi ya milioni 2.1 msimu huu, mbili zaidi kama mchezaji ni mali ya msimu Athletic 2014/15 na kama moja hadi mkataba wake hadi mwaka 2015/16. [6] [8]David Villa alifanya mechi yake ya kwanza kwa ajili ya Hispania juu ya Februari 9, 2005 dhidi ya San Marino katika Almeria katika mechi kumalizika 5-0. Amekuwa Starter mwaka 2006 Kombe la Dunia na Euro 2008, ambapo alimaliza mfungaji bora kwa mabao manne. Yeye alifunga jumla ya mabao 47 kwa timu ya taifa katika mechi 73, kuwa mfungaji bora katika historia yake, mbele ya Fernando Hierro na Raul Gonzalez.
Katika mechi ya kwanza ya Kombe la Dunia dhidi ya Ukraine katika Hispania Villa alifunga mara mbili. Katika mzunguko wa pili alifunga tena dhidi ya Ufaransa, ambayo kuondolewa ushindani timu katika Hispania majira hii alishinda michuano ya Ulaya na Hispania na akawa mfungaji bora kwa mabao manne katika mashindano hayo.
David Villa Daudi Cobeño kumtupia adhabu dhidi ya Sevilla na Valencia katika Mestalla 2006-07.
Tarehe 27 Mei 2013, aliingia orodha ya 26 shortlisted kwa Vicente del Bosque ya kucheza Kombe la Shirikisho mwaka 2013, [9] [10] na baadaye tarehe 2 Juni, aliingia orodha ya mwisho ya kuchaguliwa kwa ajili ya shindano hili. [ 11]
Kulala kwa Mama wa Mungu
Kulala kwa Mama wa Mungu ni sikukuu ya Kanisa ambayo ni maarufu katika Ukristo wa mashariki, yaani Waorthodoksi, Waorthodoksi wa Mashariki na Makanisa Katoliki ya Mashariki vilevile.
Inaadhimishwa kila mwaka tarehe 15 Agosti baada ya wiki mbili za mfungo.
Inalingana na sherehe ya Maria kupalizwa mbinguni inayofanywa na Kanisa la magharibi siku hiyohiyo.
Neno "kulala" linachukuliwa kwa maana ya "kufa" kabla ya "kufufuliwa" na "kuchukuliwa mbinguni" kwa mwili wake.
Sikukuu ya msalaba
Sikukuu ya msalaba ni adhimisho la liturujia ya madhehebu mbalimbali ya Ukristo wa mashariki na vilevile ya Ukristo wa magharibi, ingawa tarehe zinatofautiana.
Sikukuu inaitwa kwa Kigiriki "Ὕψωσις τοῦ Τιμίου καὶ Ζωοποιοῦ Σταυροῦ" ("Kuinuliwa kwa Msalaba wenye kuheshimiwa na kuleta uzima"), kwa Kirusi "Воздвижение Креста Господня" na kwa Kilatini "Exaltatio Sanctae Crucis" ("Kutukuka kwa Msalaba Mtakatifu"). Walutheri na baadhi ya Waanglikana wanaiita "Holy Cross Day" ("Siku ya Msalaba Mtakatifu"), pengine "Feast of the Glorious Cross" ("Sikukuu ya Msalaba Mtukufu").
Lengo ni kutukuza chombo cha wokovu wa binadamu wote kilichotumiwa na Mungu kadiri ya imani ya dini hiyo, yaani Yesu Kristo aliyeuawa juu ya msalaba huko Yerusalemu mwaka 30 hivi.
Wakati Ijumaa Kuu inalenga zaidi mateso ya Yesu, Mwanakondoo wa Mungu aliyeondoa dhambi ya ulimwengu, sikukuu hiyo inashangilia utukufu wa fumbo hilo, ambalo Mtume Paulo alilitangaza kuwa fahari yake pekee (Gal 6:14).
Kabla yake, Yesu mwenyewe alizungumzia "kuinuliwa" kwake (Yoh 3:14-15), akimaanisha kuinuliwa msalabani na mbinguni vilevile. Hivyo alidokeza kwamba msalaba wake haukuwa aibu, bali hasa utukufu.
Hadithi zilizoenea sana zinadai mwaka 326 msalaba halisi wa Yesu uligunduliwa na mtakatifu Helena wa Konstantinopoli, mama wa Kaisari Konstantino I, alipohiji Yerusalemu. Hapo kanisa la Kaburi na Ufufuo wa Yesu lilijengwa mahali penyewe, kwa amri ya Helena na Konstantino, na sehemu ya msalaba iliachwa huko, ila sehemu nyingine zilipelekwa Roma na Konstantinopoli.
Tarehe 14 Septemba ndiyo siku ya pili ya kutabaruku kanisa hilo mwaka 335.
Neema Decoras
Neema Decoras (Amezaliwa Tarehe 27 Julai 1984) ni mwimbaji na mtunzi wa nyimbo za Injili za Kikristo mwenye kipawa na hodari kutoka nchini Tanzania ambaye amejitoa kuwa chombo imara cha Uinjilisti na kutumikia kusudi la Mungu katika wakati wake. Alizaliwa katika jiji la Mbeya, Tanzania na ni watatu kuzaliwa katika familia ya watoto saba.
Neema Decoras ambaye kwa sasa ni mama wa watoto wawili wa kike na mke mpendwa wa mume mmoja alianza uimbaji wa nyimbo za injili akiwa mdogo sana katika shule ya Jumapili ya Kanisa La Pentekoste Tanzania (KLPT) kabla ya kuokoka na kubatizwa na mchungaji Mwakanyamale wa Evangelistic Assemblies of God Tanzania (EAGT) ya Ilembo, Airport, Mbeya.
Neema Decoras aliendelea na huduma ya uimbaji katika kipindi chote alichokuwa akisoma, kuanzia shule ya msingi hadi sekondari. Akiwa anachukua elimu ya sekondari alikuwa mwanachama na mwalimu wa kwaya ya Christ's Ambassadors Students Fellowship Tanzania (CASFETA) katika shule yake na muimbaji wa nyimbo za kusifu na kuabudu katika kikundi cha kusifu na kuabudu na Kwaya ya Tumaini ya Kanisa La Pentekoste Tanzania (KLPT). Ni katika kipindi hicho ndipo alipoanza kuwa na haja ya kukitumia kipawa cha uimbaji na utunzi wa nyimbo na kufanya huduma ya uimbaji kama muimbaji wa kujitegemea.
Haja ya kuwa muimbaji wa kujitegemea ilianza kutimia mwishoni mwa mwaka wa 2012 Neema Decoras alipofanikiwa kurekodi wimbo wake uitwao “Mungu ni Mwema” katika studio iitwayo Twins Records iliyopo Riverside, Ubungo jijini Dar es Salaam chini ya mtayarishaji wa muziki aitwaye Gabriel Maulana.
Mnamo January mwaka wa 2013 mume wake alimpeleka kwa mtayarishaji wa muziki aitwaye Ambangile Mbwanji anayejulikana sana kama Amba ambaye ni mmiliki wa studio iitwayo Amba Records iliyoko Ukonga, Jijini Dar es Salaam, Tanzania.
Katika studio hiyo alifanikiwa kurekodi na kutoa albamu yake ya kwanza mwezi Julai mwaka wa 2013. Albamu hiyo iitwayo “Milele Nitalisifu Jina Lako” ina nyimbo nane ambazo zote ameziimba kwa lugha ya Kiswahili. Nyimbo zilizomo katika albamu hiyo ni; Milele Nitalisifu Jina Lako, Mikononi mwa Mungu, Unapojaribiwa, Nione Leo, Mungu ni Mwema, Rejea kwa Yesu, Ninaimba Sifa na Hakika Nimejua.
Akiongozwa na Neno kutoka katika Zaburi 145:1-2 “Ee Mungu wangu, Mfalme, nitakutukuza, Nitalihimidi Jina lako milele na milele. Kila siku nitakuhimidi, Nitalisifu Jina Lako Milele na Milele” Neema Decoras anasema kamwe hawezi kuacha kulisifu Jina la Bwana kwa kuwa Bwana ndiye mkuu mwenye kusifiwa sana.
Kwa sasa Neema Decoras anaishi jijini Dar es Salaam ambapo amefanya maonyesho yake mengi sana japo yuko tayari kutumika katika Ibada, Matamasha na Mikutano ya Injili, Semina, Sherehe, na matukio mbalimbali ambayo yanahubiri Neno la Mungu popote pale ndani na nje ya Tanzania.
Thoma wa Cori
Thoma wa Cori (Cori, 4 Juni 1655 - 11 Januari 1729), alikuwa padri wa shirika la Ndugu Wadogo na mhubiri maarufu.
Anaheshimiwa na Kanisa Katoliki kama mtakatifu tangu tarehe 21 Novemba 1999, alipotangazwa na Papa Yohane Paulo II.
Teofilo wa Corte
Teofilo wa Corte (Corte, Corsica, leo nchini Ufaransa, 30 Oktoba 1676 - Fucecchio, leo nchini Italia, 19 Mei 1740), mwanafunzi wa Thomas wa Cori, alikuwa padri wa shirika la Ndugu Wadogo na mhubiri maarufu.
Jina lake la awali lilikuwa Biagio Arrighi.urekebisho shirikani kwa kuanzisha mahali pa upwekeni.
Alijitahidi kueneza
Anaheshimiwa na Kanisa Katoliki kama mtakatifu tangu tarehe 29 Juni 1930, alipotangazwa na Papa Pius XI.
Egidi Maria wa Mt. Yosefu
Egidi Maria wa Mt.Yosefu (Taranto, 16 Novemba 1729 - Napoli 7 Februari 1812), alikuwa mtawa ombaomba wa shirika la Ndugu Wadogo Pekupeku kutoka Italia kusini.
Jina lake la awali lilikuwa Francesco Antonio Domenico Pasquale Pontillo.
Anaheshimiwa na Kanisa Katoliki kama mtakatifu tangu alipotangazwa na Papa Yohane Paulo II mwaka 1996. Kabla ya hapo alitangazwa mwenye heri na Papa Leo XIII mwaka 1888.
Yohane wa Triora
Yohane wa Triora (alizaliwa Francesco Maria Lantrua huko Molini di Triora, Italia, 15 Machi 1760) alikuwa mtawa wa shirika la Ndugu Wadogo Waoservanti na padri aliyefia dini huko Changsha, Hunan, China tarehe 7 Februari 1816).
Anaheshimiwa na Kanisa Katoliki kama mtakatifu mfiadini tangu tarehe 1 Oktoba 2000, alipotangazwa na Papa Yohane Paulo II. Kabla ya hapo alitangazwa mwenye heri na Papa Leo XIII tarehe 27 Mei 1900.
Babsk
Babsk - kijiji katika Poland ya kati.
Iko katikati ya miji ya Skierniewice na Rawa Mazowiecka katika wilaya ya Łódź. Ina wakazi 700 (2004).
Kipanya Mnono
Vipanya wanono ni wanyama wadogo wa jenasi "Steatomys" katika nusufamilia Denromurinae wa familia Nesomyidae ambao wanafanana na vipanya, lakini vipanya wa kweli ni wanafamilia wa Muridae. Spishi zote zinatokea mahali pengi pa Afrika kusini kwa Sahara, katika maneneo ya manyasi hasa. Rangi yao ni kijivu hadi kahawia, lakini tumbo ni jeupe. Vipanya hawa ni wafupi na wanono; mkia una urefu sawa kuliko mwili. Mwili wao una hazina kubwa za mafuta. Kwa hivyo huliwa sana mahali pengi pa Afrika. Kinyume na vipanya-miti vipanya wanono huishi ardhini hasa.
Beauveria
"Beauveria" ni jenasi ya kuvu entomopathojeni (kuvu zisababishazo magonjwa kwa wadudu) katika familia Cordycipitaceae. Kuvu hizi hazina jinsia na ni anamorfi za spishi za "Cordyceps" (teleomorfi zao). Spishi za "Beauveria" zinazaa spora nyeupe au njano ambazo ni ndogo sana na hazichanganyiki na maji. Zinazaliwa juu ya hife kwa umbo wa zigizaga.
Spishi za "Beauveria" huonekana sana zikimea juu ya mizoga ya wadudu. Zinatokea pia katika udongo kila mahali pa dunia, isipokuwa Antakitiki, na hata ndani ya mimea (endofiti). Spishi kadhaa, kama "Beauveria bassiana" na "B. brongniartii", hutumika kama dawa za kibiolojia dhidi wadudu waharibifu.
Tangu kuwadia kwa mihtasari ya jenetiki imewezekana kutambua spishi zaidi kuliko zamani. "B. bassiana" na "B. brongnartii" imeonekana kuwa michanganyiko ya spishi. Spishi mpya sita zimeeleza juzijuzi.Spishi mbili zimewekwa katika jenasi nyingine: "B. simplex" inaitwa "Acrodontium simplex" sasa na "B. nivea" inaitwa "Tolypocladium inflatum" sasa.
Omoseye Bolaji
Omoseye Bolaji (amezaliwa 1968) ni mwandishi kutoka nchi ya Nigeria.
Buku Mkia-mrefu
Mabuku mkia-mrefu ni wanyama wa jenasi "Beamys" katika nusufamilia Cricetomyinae ya familia Nesomyidae ambao wanafanana na panya, lakini panya ni wanafamilia wa Muridae. Urefu wa mwili ni sm 13-19 na mkia una sm 10-16; uzito ni g 55-150. Wana pochi kwa ndani ya mashavu yao ambazo wazitumia kwa kuweka chakula. Rangi yao ni kijivu hadi kahawia juu na nyupe chini. Hula matunda, makokwa, mizizi na wadudu na hupenda machikichi sana.
Gregori Grassi
Gregori Maria Grassi (Castellazzo Bormida, Italia, 13 Desemba 1833 - Taiyuan, Shanxi, China, 9 Julai 1900) alikuwa mtawa wa shirika la Ndugu Wadogo na askofu mmisionari wa Kanisa Katoliki aliyefia dini yake nchini China.
Anaheshimiwa na Kanisa hilo kama mtakatifu mfiadini tangu tarehe 1 Oktoba 2000, alipotangazwa na Papa Yohane Paulo II pamoja na wenzake 119 maarufu kama wafiadini wa China.
Kabla ya hapo alitangazwa na Papa Pius XII kuwa mwenye heri tarehe 27 Novemba 1946.
Fransisko Fogolla
Fransisko Fogolla (Montereggio di Mulazzo, Italia, 4 Oktoba 1839 - Taiyuan, Shanxi, China, 9 Julai 1900) alikuwa mtawa wa shirika la Ndugu Wadogo na askofu mmisionari wa Kanisa Katoliki aliyefia dini yake nchini China.
Anaheshimiwa na Kanisa hilo kama mtakatifu mfiadini tangu tarehe 1 Oktoba 2000, alipotangazwa na Papa Yohane Paulo II pamoja na wenzake 119 maarufu kama wafiadini wa China.
Kabla ya hapo alitangazwa na Papa Pius XII kuwa mwenye heri tarehe 27 Novemba 1946.
Antonino Fantosati
Antonino Fantosati (Trevi, Umbria, Italia, 16 Oktoba 1842 - Taiyuan, Shanxi, China, 7 Julai 1900) alikuwa mtawa wa shirika la Ndugu Wadogo na askofu mmisionari wa Kanisa Katoliki aliyefia dini yake nchini China.
Anaheshimiwa na Kanisa hilo kama mtakatifu mfiadini tangu tarehe 1 Oktoba 2000, alipotangazwa na Papa Yohane Paulo II pamoja na wenzake 119 maarufu kama wafiadini wa China.
Kabla ya hapo alitangazwa na Papa Pius XII kuwa mwenye heri tarehe 27 Novemba 1946.
Watazamaji wa kudumu
Watazamaji wa kudumu katima Umoja wa Mataifa ni nchi ambazo si wanachama, lakini Mkutano mkuu wa UM umezikubali zishiriki katika shughuli zake mbalimbali, lakini bila ya haki ya kupiga kura.
Mwaka 2013 nchi za namna hiyo zilikuwa mbili tu, Ukulu mtakatifu na Palestina.
Mbali na hizo, kuna taasisi nyingi zenye hadhi ya "watazamaji".
Umoja wa Mungu
Umoja wa Mungu ni hoja iliyotetewa na falsafa na imani ya dini mbalimbali, ya kwamba kuna Mungu mmoja tu, ambaye ni mkuu kabisa kuliko vitu vyote na ni nafsi
Mbali na wanafalsafa kama vile wale wa Shule ya Athene (Sokrates, Plato na Aristotle), imani hiyo ilishikwa toka zamani na dini kama vile Atenism, Baha'i, Cao Dai, Cheondoism (Cheondogyo), Deism, Eckankar, Kalasinga, Rastafari, Tenrikyo, Uislamu, Ukristo, Uyahudi na Uzoroastro.
Kutokana hasa na wingi wa waumini wa Ukristo na Uislamu, siku hizi zaidi ya nusu ya binadamu wote wanakiri umoja huo.
Lameck Ditto
Mwimbaji wa muziki wa Bongo Flava Dotto Bernad Bwakeya a.k.a Lameck Ditto aliye ibuliwa na Rapa mkongwe Afande Sele
mwaka 2003 katika tamasha la kuibua vijana wadogo wenye vipaji lilioandaliwa na kituo cha Redio Ukweli kilichokuwa na makazi yake mkoani morogoro nchini 
tanzania.
Kipindi hicho akiitwa Dogo Ditto alishirikishwa kwenye nyimbo zote za albam ya pili ya Afande Sele Darubini Kali ukiwemo wimbo huo wa Darubini Kali pia baadae mwaka 2004 Lameck Ditto alimshirikisha Afande Sele katika wimbo wake wa kwanza kurekodi kama msanii anayejitegemea wa Dunia ina mambo uliofanikiwa kukamata chati katika ukanda wa Afrika Mashariki Lameck Ditto au Dogo ditto kwa kipindi hicho mwaka 2005 alishiriki kuasisi kundi la Watupori akiwa na Afande Sele na Mc Koba baada ya kundi la Ghetto Boys kuvunjika. 
Watupori kundi lilokuwa na maskani yake mkoani Morogoro walifanikiwa kutamba na nyimbo kama Usinichukie, Nafsi ya mtu na Sana Tu ambazo zilitamba na kukamata chati za juu. Watupori haikudumu sana baada ya mikwaruzano ya hapa na pale ambayo inasemekana ilichangiwa na Ditto kutakiwa Bongo Record ya P Funk ambae alikuwa tayari kumpatia mkataba wa kurekodi albam ya peke yake nje ya Watupori Lameck Ditto akifuatana na Mc Koba waliachana na Afande sele na kuungana Wakarekodi Albam yao ya kwanza katika Studio za Bongo records walifanikiwa kutoa wimbo mmoja tu wa Ulibisha Hodi ambao nao ulifanya vyema kabla ya wote kujiunga katika kundi la La Familia lililokuwa likiongozwa na Chid Benz ambalo pia liliundwa na Kassim Mganga, Tunda Man, O Ten, Chiku Ketto na Mc Koba hapo ndipo Rasmi akaanza kutumia jina la Lameck Ditto. Akiwa La familia alishirikishwa katika nyimbo kama Ngoma Itambae (Dar es salaam Stand Up na Muda Umefika ft Chiku Keto baadae mwaka 2008 Ditto akajiunga na Taasisi ya kukuza na kulea vijana wenye vipaji ya Tanzania House Of Talent THT ili kujiongezea ujuzi katika fani hii ambapo alifanikiwa kutoa nyimbo kama Wapo Tushukuru kwa yote na Niamini
Nomenee - Prix Découvertes RFI-France 24 2012]]
Winner - Kilimanjaro music Award 2013 / Chocheeni Kuni ft Mrisho mpoto
Radio France Internationale
Radio France Internationale (RFI; Redio ya Dunia ya Ufaransa) imeasisiwa kwa jina hili na serikali ya Ufaransa katika 1975 kama sehemu ya Radio France. Ilikuwa imefanya kazi tangu 1931 kwa majina mbalimbali. Katika 1986 Ubunge wa Ufaransa ulibadilisha sheria ili kuruhusu RFI ifanye kazi bila udhibiti wa Radio France.
RFI inafanya kazi chini ya himaya ya Waziri wa Ufaransa wa Mambo ya Nchi za Nje na inapata pesa kutoka kwa bajeti yake. Inatangaza kwa Kifaransa hasa lakini kwe Kiingereza, Kiswahili, Kihausa, Kihispania, Kireno, Kiromania, Kirusi, Kiajemi, Kichina, Kivietnam na Kikhmer pia. Inamiliki pia Redio w:Monte Carlo Doualiya inayotayarisha vipindi kwa Kiarabu katika Paris na kuvitangazia hadhira katika Afrika ya Kaskazini na Mashariki ya Kati kutoka transmita katika Kupro.
Rosa wa Viterbo
Rosa wa Viterbo (Viterbo, leo mkoani Lazio, Italia, 1233 hivi – 6 Machi 1251 ) alikuwa msichana maarufu kwa imani yake katika Ukristo aliyejiunga mapema sana na Utawa wa Tatu wa Mt. Fransisko.
Baada ya kuishi kama mkaapweke kuanzia umri wa miaka 7, alianza kuhubiri toba hata alipofukuzwa mjini (1250).
Mwaka huohuo, baada ya Papa kuteka tena Viterbo, alirudishwa kutokana na karama zake za uponyaji na unabii.
Anaheshimiwa na Kanisa Katoliki kama mtakatifu bikira tangu mwaka 1457, alipotangazwa na Papa Callixtus III.
Wizara ya Ujenzi
Wizara ya Ujenzi (Kiingereza: Ministry of Works) ni wizara ya serikali nchini Tanzania. Ofisi kuu ya wizara hii zipo mjini Dar es Salaam.
Wizara ya Uchukuzi
Wizara ya Uchukuzi (Kiingereza: Ministry of Transport) ni wizara ya serikali nchini Tanzania. Ofisi kuu ya wizara hii zipo mjini Dar es Salaam.
Otto Sander
Otto Sander (30 Juni, 1941 - 12 Septemba, 2013) alikuwa mwigizaji wa filamu na mchekeshaji kutoka nchini Ujerumani.
Diskografia ya Tupac Shakur
Hii ni diskografia ya Tupac Shakur, rapa kutoka nchini Marekani. Kumepata kutolewa albamu takriban kumi na moja; nne zilitolewa kabla ya kifo cha Shakur mnamo Septemba 13, 1996 na saba zilitolewa baada ya kifo chake, ya kwanza ikiwa "The Don Killuminati: The 7 Day Theory" ilitolewa mnamo Novemba 5, 1996 (ijapokuwa albamu ilikamilika kabla hata Shakur hajafa). Tupac Shakur ameuza nakala za rekodi milioni 75 kwa hesabu ya dunia nzima,
Kanuni ya Biblia
Kanuni ya Biblia ndiyo orodha rasmi ya vitabu vitakatifu vya Biblia kadiri ya dini au madhehebu fulani.
Neno "kanuni" limeenea kutokana na lile la Kigiriki "κανών", ambalo asili yake ni ya Kiashuru na lina maana ya "kipimo".
Kwa mfano, Wasamaria wanakubali vitabu vitano vya Torati tu, tofauti na Wayahudi ambao katika Biblia ya Kiebrania (Thanak) wanakubali pia vitabu vya Manabii wa awali na Manabii wa baadaye pamoja na vitatu vingine, hasa Zaburi.
Upande wa Ukristo, Wakatoliki wanavyo 73 katika Agano la Kale na Agano Jipya, wakati Waprotestanti wanavyo 66 tu. Tofauti hiyo katika matoleo ya Biblia ya Kikristo inaitwa suala la Deuterokanoni.
Agabo
Agabo (kwa Kigiriki Ἄγαβος, Agabos) alikuwa mmojawapo kati ya Wakristo wa kwanza kati ya Palestina na Siria.
Anatajwa mara mbili na kitabu cha Matendo ya Mitume kama nabii.
Agabo anaheshimiwa kama mtakatifu na madhehebu mbalimbali ya Ukristo.
Sikukuu yake inaadhimishwa kila mwaka tarehe 13 Februari au 8 Machi.
Kadiri ya Mdo 11:27-28, alikuwa mmoja wa manabii waliofika Antiokia kutoka Yerusalemu na alitabiri njaa kali iliyotokea wakati wa kaisari Klaudio.
Kadiri ya Mdo 21:10-12, miaka mingi baadaye 58 hivi, Agabo alikutana na Mtume Paulo huko Kaisarea Maritima akamtabiria atakavyokamatwa hivi karibuni.
Kadiri ya mapokeo alikuwa mmojawapo kati ya wanafunzi 70/72 wa Yesu na alifia dini huko Antiokia.
Nindai
Nindai ni kijiji kilichopo katika mwambao wa Ziwa Nyasa. Kijiji hiki kimepakana na vijiji vya Tawi, Yola na Nambingi. Kijiji kiko katika kata ya Ngumbo, Wilaya ya Nyasa.
Mzee Magerumani ni mmoja wa waasisi wa kijiji hiki toka katika koo za kina Sekamaganga na kina Nchimbi. Parokia yao ni Mango Mission.
Hospitali waitumiayo iko Litembo katika wilaya ya Mbinga.
Kijiji hiki husifika sana kwa uvuvi wa dagaa na samaki. Baada ya operesheni vijiji kijiji kilibadilishwa jina na kuitwa Liundi ambako kuna shule ya msingi kandokando ya milima ya Livingstone na mto Miche ambao humwaga maji ziwani Nyasa.
Epafra
Epafra (kwa Kigiriki Ἐπαφράς, Epafras) alikuwa mwanafunzi na msaidizi wa Mtume Paulo katika Efeso na mkoa wa Asia.
Inaonekana alikuwa mwenyeji wa Kolosai na alitumwa huko kuanzisha Ukristo (Kol 1:7; 4;12-13).
Baada ya muda, yalijitokeza huko matatizo ya kiimani yaliyomfanya Paulo aandike barua maarufu kama Waraka kwa Wakolosai.
Paulo anamtaja pia kama mfungwa mwenzake (Waraka kwa Filemoni 1:23).
Kolosai
Kolosai (kwa Kigiriki Κολοσσαί, Kolosai), ulikuwa mji wa mkoa wa Frigia juu ya mto Lukus, kilometa 22 kusini kwa Laodikea, karibu na barabara kutoka Efeso hadi mto Eufrate.
Umaarufu wake unatokana na barua ambayo Mtume Paulo aliwaandikia Wakristo wa huko, waliokuwa wamehubiriwa Injili na mwanafunzi wake Epafra, mwenyeji wa huko.
Barua hiyo imeingizwa katika Agano Jipya la Biblia ya Kikristo kwa jina la Waraka kwa Wakolosai.
Wahausa
Wahausa ni watu wa Afrika wanaoishi Afrika Magharibi.
Wachonyi
Wachonyi ni mojawapo ya makabila tisa ya pwani ya Kenya.
Hupatikana katika maeneo ya Mtwapa hadi kupakana na Wagiriama upande wa Kaloleni na pia kupakana tena na Wagiriama upande wa Kilifi.
Wachonyi ni watu ambao huishi kwa pamoja kama familia na pia hukubali kuoa bibi zaidi ya mmoja kwa wanaume. Pia hufanya kitendo cha "kuingiliana ufa", kumaanisha kwamba watu huweza kuoa bibi ya ndugu yake iwapo amekufa; hivyo basi kumrithi bibi ya nduguye.
Wachonyi hujulikana kama wafanyabiashara wa pwani kwani hupatikana takriban kila pahali pwani wakifanya biashara.
Pia hujihusisha na kilimo cha kujikimu wao wenyewe na pia kwa kuuza.
Wachonyi huwa na mbari au koo kwa mfano:
1) Wamwarumba
2) Waborani
3) Wamwakiti
4) Wamwachapwe
5) Wamwagambo
6) Wabuta
n.k.
Elia Facchini
Elia Facchini (Reno Centese, Ferrara, Italia, 2 Julai 1839 - Taiyuan, China 9 Julai 1900) alikuwa padri wa shirika la Ndugu Wadogo aliyefia dini China, alipokuwa mmisionari.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Teodoriko Balat
Teodoriko Balat (Saint-Martin-du-Taur, Ufaransa, 23 Oktoba 1838 - Taiyuan, 9 Julai 1900) alikuwa padri wa shirika la Ndugu Wadogo aliyefia dini China alipokuwa mmisionari.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Yosefu Maria Gambaro
Giuseppe Maria Gambaro (Galliate, Italia, 7 Agosti 1869 - 7 Julai 1900) alikuwa padri wa shirika la Ndugu Wadogo aliyefia dini China alipokuwa mmisionari).
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.
Cesidio Giacomantonio
Cesidio Giacomantonio (Fossa, Italia, 30 Agosti 1873 - Hengzhou, 4 Julai 1900) alikuwa padri wa shirika la Ndugu Wadogo Wareformati aliyefia dini China alipokuwa mmisionari kwa kuchomwa moto akiwa hai ndani ya blanketi lililowaka.
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kwa pamoja kila mwaka tarehe 9 Julai.
Andrea Bauer
Andrea Bauer (Guebwiller, Alsace, Ufaransa, 26 Novemba 1866 - Taiyuan, China, 9 Julai 1900) alikuwa bradha wa shirika la Ndugu Wadogo aliyefia dini China alipokuwa mmisionari).
Anaheshimiwa na Kanisa Katoliki kama mtakatifu mfiadini pamoja na wenzake 119.
Sikukuu yao huadhimishwa kila mwaka tarehe 9 Julai.